google/wiki40b huggingface dataset:
Glock

Historie

Ingeniøren Gaston Glock startet selskapet i Deutsch-Wagram i 1963 med å lage gardinstenger. I 1970-årene begynte firmaet å legge om til å produsere innenfor våpenindustrien, med produksjon av maskingeværbelter, øvelseshåndgranater, plastmagasiner, feltkniver og feltspader for den østerrikske hæren.

Pistoler

Glock var den første som introduserte en vellykket polymer-pistol i 1982. Pistolen ble utviklet da den østerrikske hæren satte ut anbud på en ny tjenestepistol i 1980. Gaston Glock samlet flere ingeniører og våpeneksperter og ba dem komme med sine synspunkter. Resultatet ble en pistol med kun 36 deler, Glock 17 i kaliber 9 x 19 mm Luger. Pistolen ble adoptert av den østerrikske hær i 1982, og den norske hæren adopterte den i 1985 sammen med Sverige. 
Glock-pistolene er verdenskjent for sin ekstreme motstand mot ytre påvirkning, og de har derfor og pga lav pris blitt valgt som tjenestepistoler verden over. I 2003 introduserte Glock sin første pistolmodell i en ny serie i eget kaliber .45 GAP  (.45 Glock AUTO PISTOL)

USA

I juli 1985 sender Glock en Glock 17 til BATF (Byrået for alkohol, tobakk og skytevåpen) i USA for godkjenning, og i november opprettes Glock Inc (USA). Året etter, 1986, blir Glock godkjent som importør, og G17 ble godkjent for import. Glock Smyrna i Georgia (USA) er på plass, og de første pistolene ankommer USA. I 1990 bygger Glock en ny ny fabrikk i Smyrna for sammensetting og testing av pistoler.  I 2003 ligger gjennomsnittet på import og sammensetting av pistoler på 270.000 pistoler i året. Over 88% av amerikanske politietater brukte i 2005 pistoler fra Glock.

Myter

En myte om Glock-pistoler er at de ikke kan ses på røntgen, for eksempel på flyplasser, men dette er ikke tilfelle. En ting som er riktig er at en kan skyte med Glock under vann. Det anbefales å skifte ut to rimelige små plastdeler (spring-cups) da de slipper vann inn i tennålkanalen kontra de vanlige som ikke gjør det. Disse plastdelene er kun tilgjengelige for pistoler i 9x19 mm.
Demmevasshytta

Demmevasshytta er en turisthytte i Eidfjord kommune eid av Den Norske Turistforening (DNT) og blir i all hovedsak brukt til kursing på bre. Hytta ble oppført som anleggshytte i 1896, og har vært turisthytte siden 1901. Hytta var betjent fra 1908 til 1941. Endrede breforhold gjorde Demmevasshytta vanskelig tilgjengelig og under krigen forfalt hytta. Virksomheten ble tatt opp igjen ved dannelsen av DNTs bregruppe i 1961 som tok på seg restaureringen. Idag er stedet mer eller mindre levende museum.
Demmevasshytta har en unik beliggenhet rett over brearmen Rembesdalskåka til Hardangerjøkulen og byr på en særdeles flott utsikt om ikke tåken ligger tett. Turen fra Finse er normert til 6-7 timers gangtid, går over flere breer og krever derfor tilstrekkelig med utstyr. Plass må reserveres på forhånd, men den er ellers åpen for alle DNT-medlemmer.
Snadderand

Beskrivelse

Snadderanda er 46-56 cm lang og et vingespenn på 78-90 cm. Hannen er litt større enn hunnen siden den veier ca 990 g og hunnen veier ca 850 g. I hekkeperioden er hannen grå med en svart bakende, lyst kastanjefargede vinger og hvitt vingespeil. Nebbet og føttene er oransje. I vinterdrakten ser hannene ut som hunnene. De er brunspraglete og kan minne om en stokkand hunn.

Utbredelse

Snadderanda hekker i nordre deler av Europa, Asia og Nord-Amerika. Den lever i våtmarksområder som sjøer på stepper og prærier, myr og lignende. 
Arten er rødlistet i Norsk rødliste for arter 2015, til Nær truet (NT). Kategorien skulle egentlig vært Sårbar (VU) hvis man bare så på Norge, men så ble den satt ned et trinn til NT fordi det går bra med arten i nabolandene - og man anser at arten vil kunne innvandre derfra hvis den blir borte hos oss.

Atferd

Redet bygges på land, et stykke fra vann. Den er en gressand, noe som tilsier at de spiser gress og andre planter, men ungene spiser insekter, noe som også hannen kan gjøre i hekkeperioden.
Hancockia californica

Utbredelse

Arten finnes i California, USA og Baja California, Mexico
Turbo (film)

Handling

Hagesneglen Theo har hatt én drøm i hele sitt liv - å vinne Indy 500. Det er bare ett problem: Han er en snegle, og dermed er han svært langsom. Men når han blir utsatt for en feil, blir han plutselig i stand til å bevege seg i superfart. Han blir oppdaget av Tito, som jobber i hurtigmatbransjen, og hans lag med løpssnegler. De får ideen om å melde på Theo i billøpet så han kan konkurrere mot heltene sine. Så sneglene må nå dra til den byen for å få Theo dit før løpet starter, så han kan realisere sin umulige drøm.
Rettighetsregisteret

Rettighetsregisteret.no er et nettsted som lar folk å registrere sine ideer, synopsis, grafisk design, musikk-klipp, mens de er under utvikling. Nettstedet drives av Hobbart & Hobbart.
Eneco Tour 2012

Eneco Tour 2012 var den åttende utgaven av Eneco Tour. Rittet ble arrangerr fra 6. til 12. august i Belgia og Nederland. Lars Boom vant sammenlagt.
I tillegg til de 18 ProTeam ble Accent.jobs-Willems veranda's, Argos-Shimano og Topsport Vlaanderen-Mercator invitert til å delta i rittet.
Holmenkollmarsjen

Oppslutning

Rennet hadde sitt første høydepunkt målt i antall deltagere i årene 1979–1981 med 6–7000 startende. Etter snøfattige vintre og avlysninger i 1989, 1990 og 1992 har rennet tapt oppslutning, men samler fortsatt et betydelig antall løpere. I 2011 var oppslutningen på 4185 løpere som fullførte distansene 23 km (kort trasé) og 55 km (lengre trasé). I 2013 var det igjen 7000 påmeldte.

Tradisjonell løype

Løpet startet på jordene ved Hakadal Ungdomsskole i Hakadal. De første 5 km gikk løypa i lett terreng gjennom åpent landskap i nordre del av Hakadal, før den krysset Gjøvikbanen ved Elnes og fortsatte videre inn i Nordmarka. I jevn stigning bar det opp mot Langvannet og første matstasjon ved 10 km. Løypa fulgte skogsbilveien forbi Gørjavannene, Helgeren og Fortjern frem til ny matstasjonen ved Kikutstua, 22 km. Videre gikk løypa over Fyllingen, opp Middagsdalen til løypas høyeste punkt ved Øyvannet, ca. 450 moh. Løypa fulgte deretter skogsbilveien rundt Øyvannet til Sakariashytta, ned til Sulutjern, opp til Appelsinhaugen, ned til Kobberhaugmyra og tredje matstasjon, 31 km. Fra Kobberhaugmyra gikk løypa over Blankvannsbråten til Tryvannsstua og siste matstasjon før mål, 36 km. Fra siste matstasjon gikk løypa over Tryvannet og ned til Frønsvolltråkka. Her gikk løypa inn på 50 km traseen og fulgtes videre ned til Holmenkollen, hvor løypa gikk rundt Gratishaugen og inn på Holmenkollens skistadion. Største høydeforskjell er 310 m.

Ny løypetrasé 2011

5. februar 2011 gikk turrennet i ny trasé. Målgang er fortsatt ved Holmenkollen, men starten er flyttet fra Hakadal til Sørkedalen. Bakgrunnen for denne endringen er et ønske fra arrangøren om en mer snøsikker løype. Start er ved Skansebakken innerst i Sørkedalen for den 55 kilometer lange løypen. Løypen følger Gråseterveien med kraftig stigning opp til Heggelivann. Herfra går løypen vannet til Skamrek og videre til Langlia, Fyllingen og inn på den gamle traseen forbi Kobberhaugen, Tryvann, Frognerseteren, Midtstuen og til slutt i mål i Holmenkollen. Den korte løypen på 23 km har start ved Elveli i Sørkedalen og slutter seg til den lange traseen rett før Øyvannet.

Reservearenaer

Enkelte snøfattige vintre har det ikke vært mulig å gjennomføre rennet i tradisjonell løype. Fram til 2005 var Ringkollen reservearena. Fra 2005 har reservearena vært Gåsbu ved Hamar. På grunn av ombyggingen av skianlegget i Holmenkollen ble rennet i 2009 arrangert på Gåsbu selv om snøforholdene ville tillatt gjennomføring i tradisjonell løype.
Sykling under Sentralamerikanske og karibiske leker 1970

Sykling under Sentralamerikanske og karibiske leker 1970. Sykling var en av flere sporter i de ellevte sentralamerikanske og karibiske leker som ble arrangert i Panama by i Panama i perioden 28. februar til 13. mars 1970.  Det var åttende gangen som sykling var med i de sentralamerikanske og karibiske leker. Det var fem øvelser, kun for menn. Colombia ble beste nasjon med fire gullmedaljer foran Mexico med en.
Sola Innebandyklubb

Menn

Klubbens A-lag for menn spiller 2018/19-sesongen i 2. divisjon (SørVest Bandyregion). Herrene tok NM-sølv i 1993, og har en sjetteplass i eliteserien fra 1994/95-sesongen som bestenotering på øverste nivå.
Stranda Idrottslag

Stranda idrettslag er et  idrettslag fra Stranda i Møre og Romsdal og ble stiftet 15.august 1914.

Fotball

Klubbens A-lag i fotball spilte fra 2006 i 4. divisjon helt til de rykket opp i 2009. I den tøffe 2010-sesongen i 3. divisjon klarte de å holde seg i divisjonen, og spiller i 3. divisjon også i 2011. Nå i 2018 spiller klubben i 5. divisjon.
Vancouver Canucks

Før NHL

Vancouver Canucks ble grunnlagt i 1945 og spilte først i Pacific Coast Hockey League og senere, fra 1952, i Western Hockey League. I denne perioden spilte klubben sine hjemmekamper i Vancouver Forum med plass til 5,050 tilskuere. Da NHL annonserte sine planer om å udvide ligaen fra seks lag (de såkalte Original Six) til tolv lag, søkte klubben om å bli ett av de seks nye lagene i NHL. Til tross for at søknaden ikke gikk gjennom bygde man ett nytt stadion med navnet Pacific Coliseum som stod klart i 1967 og hadde en tilskuerkapasitet på 16,150 tilskuere. Med en ny arena lyktes det i 1970 for en ny gruppe eiere å få klubben med i NHL. Sammen med Buffalo Sabres var Vancouver Canucks med i NHL fra sesongen 1970–71.

Stanley Cup-finaler

Etter en rekke år med magre resultater gikk klubben i 1982 for første gang langt i slutspillet. Etter å ha sneket seg med i sluttspillet slo Canucks først ut Calgary Flames med 3-0 i kamper. Deretter slo de ut Los Angeles Kings med 4-1 i kamper og siden Chicago Black Hawks med 4-1 i kamper. I Stanley Cup-finalen møtte klubben formlaget New York Islanders og de tapte finaleserien med 4-0 i kamper.
Etter den overraskende sportslige suksessen i 1982 opplevde klubben igjen en rekke år uten de helt store resultatene og det skulle gå tolv år før man igjen nådde langt i sluttspillet. I 1994 slo klubben først Calgary Flames med 4-3 i kamper. I den serien lå Canucks bak med 3–1 i kamper før de vendte og vant 3 kamper i strekk. Det avgjørende målet i den syvende kampen ble scoret av Pavel Bure. Deretter slo klubben først Dallas Stars og deretter Toronto Maple Leafs, begge ganger med 4–1 i kamper. I Stanley Cup-finalen tapte Canucks til et New York Rangers–lag anført av Mark Messier.
Licang

Licang (kinesisk: 李沧区, pinyin: Lǐcāng Qū) er et bydistrikt i den kinesiske provins Shandong. Det tilhører byprefekturet Qingdao.
Licang har et areal på 95,52 km² og teller 280 800 innbyggere (2003).
Pa Dibba

Brandbergens IF

Som ung spiller spilte Dibba for Hammarby IF, FOC Farsta og Enskede IK. Han spilte førstelagsfotball for Brandbergens IF fra 2006. Dibba var med på å spille laget opp fra nivå ni i svensk fotball, til nivå fem. I 2011 prøvespilte Dibba for Hammarby IFs farmerlag, Hammarby Talang FF. De var interessert i spilleren, men hadde ikke plass i troppen.

GIF Sundsvall

Dibba ble i Brandbergens IF første halvdel av 2011-sesongen, men fikk prøvespille for GIF Sundsvall, som spilte i Superettan, og ble den sommeren tilbudt en kontrakt på tre og et halvt år. Dibba forlenget 19. november 2014 kontrakten med GIF Sundsvall til ut 2016.

Privat

Didda ble født i Gambia, men kom til Sverige som sjuåring sammen med familien. Han ønsker selv å representere Gambia om landslagsfotball skulle bli aktuelt.
Vanse kirke

Historikk

Kirken er langskipet, og kan være bygget på 1000-tallet. Man antar at kirken ble bygget i årene før Oddernes kirke i Kristiansand, og sistnevnte er datert til midten av det 11. århundre. På bakgrunn av at Lista etter alt å dømme var et mer folkerikt område enn Oddernes sogn, og disse kirkene synes å være bygget av samme arbeidslag, har Vanse kirke blitt datert til 1037. Kirken feiret derfor sitt 950-årsjubileum i 1987. Muligens kan den første kirken ha blitt bygget i tre og erstattet med en steinkirke på et seinere tidspunkt. Steinkirken kan opprinnelig ha  vært romansk med de rundbuene den fortsatt har. Opprinnelig  hadde den  to vinduer høyt oppe på sørveggen, og et på korveggen. Annen litteratur angir at kirken ble påbegynt omkring år 1200 og utformet med spissbuer i tidlig gotikk. Ut fra dette kan det stemme at de eldste bygningsdelene i den nåværende kirken er fra 1200-tallet.
Kirken ble ombygget og utvidet i 1848 på grunn av en ulykke i kirken der åtte personer omkom og flere ble skadet. Ulykken skjedde da det oppsto panikk i den fullstappede kirken og flere personer ble trampet ihjel.
Andre tidlige kirker på Agder har vært Harkmark kirke i Mandal og Høvåg kirke i Lillesand. Vanse kirke viser i det hele alle tegn til å ha vært Agders fylkeskirke i middelalderens Stavanger bispedømme. For biskopen må kirken ha vært viktig, fordi det er få andre steder i middelalderens Stavanger bispedømme at det er slik permanens i at sognepresten også er kannik i Stavanger. Peder Claussøn Friis skrev på 1500-tallet av Vanse var den største landskyrkja i Stavanger stift.
Utformingen av Øyestad kirke ved Arendal er inspirert av blant annet Vanse kirke.

Bygningen

Kirken er opprinnelig en langkirke som ble påbegynt på 1200-tallet.
Koret og østveggen ble revet i 1848 og ble erstattet av et stort korsformet tilbygg. Kirken har et våpenhus som trolig er den nedre delen av et eldre vesttårn. Her er en vestportal med frittstående søyler og baser og kapitel. Disse restene tyder på at kirken er bygget tidlig i gotikken på 1200-tallet.
Adkomst til stedet, som er et velkjent turistmål, er via Fv655 og Rv43/Fv651.

Relikvie

Det ble under restaureringen i 1848 funnet en liten eske av bly med et stykke tøy, litt kalkstein og en beinsplint fra en ukjent helgen (mulig Olav den hellige). Den ble funnet under kirkegulvet i Vanse kirke, like foran det gamle alteret.
Blixenskiold

Blixenskiold var navnet på en dansk og norsk brevadelig slekt.

Historikk

Blixenskiold og skrevet (de) Blixenskjold eller Blixenschiold var en norsk brevadelig slekt fra Fredrikshald, med opphav fra slekten Blix. Kjøpmann Thomas Anderssøn Blix i Fredrikshald, adles i 1749 med navnet de Blixenskiold. Thomas Blixenskiold eide Veden hovedgård.
Thomas Blix var gift med Marie Colbjørnsdatter, søster til Anna Colbjørnsdatter. Deres datter, Catharina de Blixenskiold (1721–1781) giftet seg med konferensråd Christopher Schøller. Slekten figurerer dog ikke i Danmark Adels Aarbog. Slekten døde ut på mannsiden med Thomas Blixenskiold den 19. januar 1757.
Hengende rull

Hengende rull (kinesisk: 立軸; pinyin: lìzhóu; også kalt 軸 zhóu eller 掛軸 guàzhóu) er et av flere tradisjonelle vis å utstille kinesisk malerkunst og kinesisk kalligrafi på. De tradisjonelle fremstillingsmåtene av slike arbeider er i deg selv å betrakte som en kunstform.
Hengende ruller er vanligvis tiltenkt fremvisning over en begrenset tidsperiode. Etterpå kan de knyttes sammen i en rull og lagres. Hengende ruller kan således roteres alt etter årstid og foranledning. Den bemalte overflaten av papir eller silke kan bli satt opp med dekorative brokadebord av silke. Bildene på hengende ruller er komponert slik at forgrunnen vanligvis er nederst på rullen og de fjernere motivelementer suksessivt høyere opp på den.

Historie

I Kina ble de tidligste former av ruller utviklet fra litteratur og andre tekster skrevet på bambus- eller trebrett og silkebannere. De tidligste hengende ruller i er beslektet med og utviklet fra silkebannere slik de oppstod i antikkens Kina. Disse lange bannerne ble hengt vertikalt på vegger. Det er funnet slike silkebannere og bemalte hengende ruller i Mawangduigravene ved Changsha fra Handynastiets tid (206 f.Kr. – 220 e.Kr.). Under Tangdynastiet (618–907) ble de estetiske og strukturelle uttrykk fastlagt og regelbundet på en måte som er blitt normgivende for ettertiden. Tidlig under Songdynastiets tid (960–1279) ble rullene et særlig yndet fremstillingsmedium for de forskjellige kunstneriske stiler som da ble utviklet, og det ble utvilket hengende ruller av mange varierende størrelser og proporsjoner.
Yi'an

Yi'an (kinesisk: 依安县; pinyin: Yī'ān Xiàn) er et fylke i provinsen Heilongjiang i Folkerepublikken Kina. Det ligger i byprefekturet Qiqihar.
Befolkningen var 487 777 i 1999.
Annika Settergren

Annika Settergren, mest kjent som Annika, er en rollefigur i bøkene om Pippi Langstrømpe av Astrid Lindgren og i filmene og TV-seriene som er basert på bøkene. Annika er Tommys søster, og de to er Pippis beste venner.
I filmene Pippi Langstrømpe I (1969), Her kommer Pippi Langstrømpe (1969), Pippi rømmer med (1970), og Pippi Langstrømpe på de syv hav (1970) ble Annika spilt av Maria Persson.
Schleppe Brauerei

Schleppe Brauerei er et bryggeri i Klagenfurt, hovedstaden i den østerrikske delstaten Kärnten. Bryggeriet ble grunnlagt i 1607, og har siden 1993 vært en del av konsernet Vereinigte Kärntner Brauereien.
Firmaet har ca. 50 ansatte. Hovedproduktet er ølmerket Schleppe Märzen, men bryggeriet lager også en rekke andre øltyper. Selskapet selger sine produkter hovedsakelig i Kärnten, Øst-Tirol, Wien og Italia.
Eupeodes lundbecki

Utseende

En middelsstor (9-13 mm), gul og svart blomsterflue. Denne arten er noe større enn de andre nordiske Eupeodes-artene, og da den også har kommaformede gule flekker på bakkroppen og glassklare vinger ligner den mest på artene i slekten Scaeva, den skiller seg imidlertid fra disse på at fasettøynene er nakne. Bakkroppen har kommaformede flekker på det tredje og fjerde bakkroppsleddet, flekkene på det andre leddet er ovale. De fmete leddet er mest gult, men svart i midten. Beina er gulbrune, føttene en tanke mørkere. Vingene er glassklare med lysbrunt vingemerke.

Levevis

Larvene lever av bladlus. De voksne fluene kan finnes fra mai til september og besøker mange slags blomster. Arten ser ut til å være knyttet til barskog.

Utbredelse

Denne arten finnes i det nordlige Europa og videre østover til Stillehavet. I Norge finnes den over hele landet bortsett fra på snaufjellet.
Ingen skriver til obersten

Ingen skriver til obersten (spansk: El colonel no tiene quien le escribe) er en kortroman fra 1961 av den colombianske nobelprisvinneren Gabriel García Márquez.
Romanen ble utgitt på norsk i 1996 i Kjell Risviks oversettelse.
Boken har også blitt dramatisert for teaterscenen, og har blant annet blitt oppført på Det norske teatret med Pål Sverre Valdheim Hagen i rollen som hane.
Tuathal Maelgarb

Tuathal Maelgarb (død ca 544) var  ifølge irske annaler og kongerekker overkonge av Irland.
Luftfartstilsynet

Nyere historie

Luftfartstilsynet ble opprettet og skilt ut fra Luftfartsverket og flyttet fra Luftfartsverkets kontorer til egne kontorer i Rådhusgata 1 i Oslo 1. november 1999.  I 2002 ble det vedtatt at Luftfartstilsynet skulle flyttes til Bodø, og flyttingen ble gjennomført fra 2005 fram til 2008.
Flymedisinsk seksjon, tidligere Legenemnda for flygere, som utsteder legeattester for endel yrkesgrupper i luftfarten, ble i 2011 vedtatt flyttet fra Flymedisinsk institutt på Blindern til Bodø, men dette vedtaket ble omgjort i 2012, slik at fagmiljøet for flymedisin på Blindern fremdeles er samlokalisert der. Flymedisinsk institutt er kompetansesenter for flymedisin for Universitetet i Oslo og Luftforsvaret.

Internasjonale forhold

I løpet av de årene Luftfartstilsynet har eksistert, har regelverket for sivil luftfart gått fra å være nasjonalt til å i stadig større grad bli styrt av EU. At Norge og flere land i Europa nå følger et EU-regelverk gjør at vi på mange områder har de samme reglene i hele Europa.
Sammen med Samferdselsdepartementet deltar Luftfartstilsynet i internasjonale organisasjoner for å fremme norske interesser. To av disse organisasjonene er Det europeiske luftfartssikkerhetsbyrå og Den internasjonale organisasjonen for sivil luftfart (ICAO).

Luftfartsdirektør

Siden Luftfartstilsynet ble opprettet i 2000 er direktøren for etaten også norsk luftfartsdirektør. Tidligere var tittelen blitt benyttet om direktøren for Luftfartsverket. Med virkning fra 2006 ble det en åremålsstilling med en åremålsperiode på seks år.
Generalmajor Stein Erik Nodeland ble utnevnt som luftfartsdirektør i statsråd 30. mars 2012. Nodeland har omfattende erfaring fra luftfart som jagerflyger, ruteflyger i SAS og fra diverse administrative funksjoner. Han var sjef for 132 Luftving i Bodø fra 2002 til 2004, og har vært øverste leder for det norske Luftforsvaret. Han kom til Luftfartstilsynet fra stillingen som leder for F-35-programmet. Han fratrådte 31.12.2016.
Kongen i statsråd utnevnte 1. februar 2017 Lars Kobberstad til ny luftfartsdirektør i perioden 2017–2023.
FORUT

Alcohol, drugs and development (ADD)

Gjennom ADD-programmet driver FORUT med virksomhet på tre nivåer. På det lokale nivået arbeider organisasjonen med forebygging av rusmiddelskader, nasjonalt arbeides det med politikk og kunnskapsutvikling og internasjonalt med nettverksbygging og lobbyvirksomhet.

FORUTs barneaksjon

FORUTs barneaksjon har eksistert i over 20 år, og går ut på at barnehager og småtrinn ved barneskoler deltar i en landsomfattende aksjon. Etter at FORUT innledet et samarbeid med Geirr Lystrup, har aksjonen hatt en markant økning i deltakende barnehager og skoler. Aksjonen «Omis får nye venner» satte ny deltakerrekort med (per oktober 2008) 1500 påmeldte barnehager og 140 påmeldte skoler.

Skoleløpet

Skoleløpet er en kampanje som går ut på at skoleelever lærer om hvordan bistandsorganisasjoner jobber med FNs tusenårsmål. Selve skoleløpet går ut på at elevene skaffer seg en «sponsor» som betaler en viss sum til kampanjen for hver runde eleven løper. Pengene som samles inn går til utdanningsarbeid i eierorganisasjonenes prosjektland.
Jefford Point

Jefford Point er et nes formet av en klippe nedenfor isen 8 nautiske mil øst-nordøst for Cape Foster på sørkysten av James Ross Island i Antarktis. Neset ble først kartlagt av Den svenske antarktisekspedisjonen, 1901–04, under Otto Nordenskjöld. Det ble kartlagt på ny av Falkland Islands Dependencies Survey (FIDS) i 1948, men registreringene gikk tapt i en brann ved Hope Bay. Det ble kartlagt på nytt av FIDS i 1952. Neset ble navngitt av UK Antarctic Place-Names Committee etter Brian Jefford, en landmåler i FIDS ved Hope Bay i 1948, og ved Admiralty Bay i 1949.
Budimir Vujačić

Landslaget

Budimir Vujačić spilte 12 landskamper for Jugoslavias herrelandslag.
Bispedømmer i Den norske kirke

Bispedømmet er den øverste administrative enheten i Den norske kirke, som ledes av en biskop. Norge har i denne tid 11 bispedømmer som i omfatter inntil tre hele fylker, unntaket er Akershus som er delt på to bispedømmer. I tillegg er det en Preses i Bispemøtet, som også er biskop, så i alt er det 12 biskoper i Den norske kirke.
Panama bys metro

Panama bys metro (spansk: Metro de Panamá) er en undergrunnsbane i Panamas hovedstad Panama by. Den åpna 4. april 2014, etter en byggeperiode på bare tre år og to måneder. Metroen består av éi linje med 14 stasjoner og en lengde på 13,7 km. Den har om lag 200 000 passasjerer i døgnet. Konstruksjonen av linje 2 ble påbegynt i 2015. Det er også planlagt ytterligere to linjer. For å kunne frakte deltagermassene på Verdensungdomsdagene, ble strekningen mellom San Miguelito og Corredor Sur med tre mellomstopp midlertidig tatt i bruk fra 18. til 28. januar 2019.
Leine (Møre og Romsdal)

Leine er en bygd på sørsiden av Leinøya i Herøy kommune i Møre og Romsdal.
Navnet Leine kommer fra ordet Lein (Len) som betyr «helling mot havet».
Leinekrins dekker Leine og Voldsund og har elever fra første til sjette klasse.
Tettstedet Leinstrand har ifølge Statistisk sentralbyrå 475 innbyggere pr. 1. januar 2015.